Je corôz wiãcy ùcwiardzonëch drogów, pòjawiłë sã znaczi kòl nich, òglowò zmieniło sã tu na lepszé – gôdô nama Nela, mieszkanka Pólny. Czegò felëje? Ni ma placu dlô dzecy, gdze bë sã mògłë pòtikac i razã pòbawic. Dobrze bë téż bëło, jakbë na Rewerendã i Pólną dojéżdżałë aùtobùsë ZKM Gdiniô. Chòc reno i pò pôłnim, czedë dzecë jadą do szkòłë i z ni wrôcają. Mało je téż kùlturalnëch akcjów. Są zéńdzenia kòl ògniszcza pò zbiéranim smiecy, ale to nie sygnie – dodôwô.